ມືປືນໂຈມຕີ ສະພາແຫ່ງຊາດ ອີຣ່ານ ແລະ ສະຖານທີ່ ສັກກາລະບູຊາທ່ານ ໂຄເມນີ
ລາຍງານບາງສະບັບໄດ້ຢໍ້າຄຳເວົ້າຂອງສະມາຊິກສະພາຄົນໜຶ່ງທີ່ວ່າ ມືປືນຄົນໜຶ່ງໄດ້ຖືກຈັບກຸມ.
ອົງການຂ່າວ ອີຣ່ານ ໄດ້ລາຍງານ ກ່ຽວກັບ ການໂຈມຕີ ທີ່ໄດ້ຮັບຄວາມສົນໃຈຢ່າງສູງ ສອງຄັ້ງໃນວັນພຸດມື້ນີ້, ເຊິ່ງຄັ້ງໜຶ່ງໄດ້ແນເປົ້າໃສ່ສະພາແຫ່ງຊາດຂອງປະເທດ ແລະ ອີກຄັ້ງໜຶ່ງແມ່ນຢູ່ສະຖານທີ່ບູຊາຂອງທ່ານ Ayatollah Ruhollah Khomeini ອະດີດ ຜູ້ນຳຂອງປະເທດທີ່ໄດ້ເສຍຊີວິດໄປແລ້ວ ການໂຈມຕີສະຖານທີ່ບູຊາໄດ້ຖືກລາຍງານວ່າ ມີມືປືນສາມຄົນເຂົ້າຮ່ວມ ແລະ ມືລະ ເບີດສະຫຼະຊີບຄົນໜຶ່ງ ຜູ້ທີ່ໄດ້ບຸກເຂົ້າໄປໃນສະຖານທີ່ຕັ້ງຢູ່ທິດໃຕ້ຂອງນະຄອນຫຼວງ ເຕຮະຣ່ານ ແລະ ໄດ້ເຮັດໃຫ້ປະຊາຊົນຫຼາຍຄົນບາດເຈັບ ລາຍງານນັ້ນໄດ້ກ່າວວ່າ ຕຳຫຼວດໄດ້ຈັບກຸມຜູ້ໂຈມຕີຢ່າງໜ້ອຍໜຶ່ງຄົນ ແລະ ໄດ້ສັງຫານອີກຄົນໜຶ່ງ ຢູ່ສະພາແຫ່ງຊາດ ອີຣ່ານ ນັ້ນ, ລາຍງານກ່ຽວກັບ ສິ່ງທີ່ໄດ້ເກີດຂຶ້ນແມ່ນໄດ້ຂັດກັບບາງ ຄົນທີ່ເວົ້າວ່າມີມືປືນ 4 ຄົນທີ່ມີສ່ວນຮ່ວມໃນການຍິງກັນທີ່ເຮັດໃຫ້ຄົນໜຶ່ງເສຍຊີວິດ ແລະ ຫຼາຍຄົນໄດ້ຮັບບາດເຈັບ, ລວມທັງຄົນຍາມຮັກສາຄວາມປອດໄພນຳ ລາຍງານບາງສະບັບໄດ້ຢໍ້າຄຳເວົ້າຂອງສະມາຊິກສະພາຄົນໜຶ່ງວ່າ ມືປືນຄົນໜຶ່ງໄດ້ຖືກ ຈັບກຸມ ມັນຍັງບໍ່ມີຄວາມກະຈ່າງແຈ້ງໃນທັນທີທັນໃດວ່າ ແມ່ນໃຜຢູ່ເບື້ອງຫຼັງຂອງການໂຈມຕີ ຫຼື ວ່າພວກເຂົາເຊື່ອມໂຍງກັບໃຜ